తెలంగాణలో మహిళా తహసీల్దార్ దారుణహత్య WATCH LIVE TV
Matthew Hayden: కోహ్లీతో ఆస్ట్రేలియా బౌలర్లకి చిక్కులే..!
ఆస్ట్రేలియా గడ్డపై ఇటీవల జరిగిన సుదీర్ఘ సిరీస్‌లో విరాట్ కోహ్లీని మూడు సార్లు ఔట్ చేసిన యువ ఫాస్ట్ బౌలర్ జై రిచర్డ్‌సన్‌‌‌కి ఈసారి అంత సులువుగా వికెట్ దక్కబోదని మాజీ ఓపెనర్ మాథ్యూ హెడెన్ వెల్లడించాడు.
Samayam Telugu | Updated:
Feb 19, 2019, 10:53AM IST
హైలైట్స్
ఆస్ట్రేలియాతో ఈనెల 24 నుంచి సుదీర్ఘ సిరీస్ మొదలు
విశాఖపట్నం వేదికగా ఆదివారం తొలి టీ20
మొత్తం రెండు టీ20, ఐదు వన్డేలను ఆడనున్న భారత్, ఆస్ట్రేలియా
ఆస్ట్రేలియా గడ్డపై మూడు సార్లు కోహ్లీని ఔట్ చేసిన రిచర్డ్‌సన్
భారత కెప్టెన్ విరాట్ కోహ్లీతో ఆస్ట్రేలియా బౌలర్లకి చిక్కులు తప్పవని ఆ దేశ మాజీ ఓపెనర్ మాథ్యూ హెడెన్ హెచ్చరించాడు. భారత్ వేదికగా టీమిండియాతో ఆదివారం నుంచి రెండు టీ20లు, ఐదు వన్డేల సుదీర్ఘ సిరీస్‌ను ఆస్ట్రేలియా ఆడనుంది. ఈ నేపథ్యంలో.. ఇప్పటికే ఆస్ట్రేలియా జట్టు భారత్‌కి చేరుకోగా.. తాజాగా సిరీస్ గురించి మాథ్యూ హెడెన్ మాట్లాడాడు. ఇటీవల ఆస్ట్రేలియా గడ్డపై జరిగిన సుదీర్ఘ సిరీస్‌లో విరాట్ కోహ్లీని మూడు సార్లు ఔట్ చేసిన యువ ఫాస్ట్ బౌలర్ జై రిచర్డ్‌సన్‌‌‌కి ఈసారి అంత సులువుగా వికెట్ దక్కబోదని మాజీ ఓపెనర్ చెప్పుకొచ్చాడు.
‘ఆస్ట్రేలియా గడ్డపై సిరీస్‌లో రిచర్డ్‌సన్ బౌలింగ్‌లో విరాట్ కోహ్లీ కాస్త తడబడ్డాడు. ఆఫ్ స్టంప్‌కి వెలుపలగా పడిన బంతుల్ని వెంటాడే ప్రయత్నంలో మూడుసార్లు వికెట్ చేజార్చుకున్నాడు. కానీ.. భారత్‌లో పరిస్థితులు వేరులా ఉంటాయి. మరోవైపు రిచర్డ్‌సన్ ఇంకా యువకుడు.. అతనికి తగినంత క్రికెట్ అనుభవం లేదు. కాబట్టి.. విరాట్ కోహ్లీ కచ్చితంగా ఈసిరీస్‌లో అతనిపూ పూర్తిస్థాయిలో ఆధిపత్యం కనబరుస్తాడు. ఇటీవల కోహ్లీ ఫామ్‌ను చూస్తుంటే.. రిచర్డ్‌సన్‌కే కాదు.. ఆస్ట్రేలియా బౌలర్లందరికీ చిక్కులు తప్పేలాలేవు’ అని హెడెన్ వెల్లడించాడు.